দ্য পাইপার অ্যাট দ্য গেট্‌স অব ডউন ব্রিটিশ প্রোগ্রেসিভ রক ব্যান্ড পিংক ফ্লয়েডের অভিষেক স্টুডিও অ্যালবাম, এবং প্রাথমিক সদস্য সিড ব্যারেটের নেতৃত্বাধীনে গঠিত একমাত্র অ্যালবাম। অক্টোবর মাসে টাওয়ার রেকর্ড কর্তৃক যুক্তরাষ্ট্রে অ্যালবামটি প্রকাশিত হয়েছিল, সঙ্গে যুক্ত করা হয়েছিল একটি পুনর্বিন্যাসিত ট্র্যাকের তালিকা সহ তিনটি গান এবং যুক্তরাজ্যের নন-অ্যালবাম একক, "সি এমিলি প্লে"। যুক্তরাজ্যে, অ্যালবামটির কোনও একক প্রকাশিত হয়নি, তবে মার্কিন যুক্তরাষ্ট্রে, "ফ্লেমিং" একক হিসাবে প্রকাশিত হয়েছিল।  এটি স্কটিশ লেখক কেনেথ গ্রহামের দ্য উইন্ড ইন দি উইলোস (১৯০৮) শিশুকোষ উপন্যাসের সপ্তম অধ্যায় অবলম্বনে নামকরণকৃত। প্রযোজক নরম্যান স্মিথের সাথে লন্ডনের ইএমআই স্টুডিসে ১৯৬৭ সালের ফেব্রুয়ারি থেকে মে সাম পর্যন্ত অ্যালবামটি রেকর্ড করা হয়। অ্যালবামের দুইটি গান, "অ্যাস্ট্রোনমি ডোমিন" এবং "ইন্টারস্টেলার ওভারড্রাইভ", ব্যান্ডের লাইভ সেট তালিকায় দীর্ঘমেয়াদী মূলধারার গান হয়ে ওঠে, যেখানে অন্য গানগুলি লাইভে মুষ্টিমেয় সময়ে পরিবেশন করা হয়ে থাকে। মুক্তির পর থেকে এয়াবৎ, অ্যালবামটি শ্রেষ্ঠ সাইকেডেলিক রক অ্যালবামের প্রশংসা পেয়েছে।  ১৯৭৩ সালে, একটি এলপি সংস্করণ ব্যান্ডের দ্বিতীয় অ্যালবাম অ্যা সোসারফুল অব সিক্রেট্‌সের সঙ্গে যুক্ত করা হয়েছিল, এবং দ্য ডার্ক সাইড অব দ্য মুন-এর সাফল্যের পর ব্যান্ডের প্রাথমিক কাজ নতুন অনুরাগীদের পরিচয় করানোর জন্য অ্যা নাইস পেয়ার হিসেবে প্রকাশিত হয়েছিল। দ্য পাইপার অ্যাট দ্য গেট্‌স অব ডউন-এর বিশেষ সীমিত সংস্করণগুলির ত্রিশতম, চল্লিশ এবং পঞ্চাশতম বার্ষিকী উপলক্ষে দুটি বোনাস ট্র্যাক সহ প্রকাশ করা হয়েছিল। ২০১২ সালে, দ্য পাইপার অ্যাট দ্য গেট্‌স অব ডউন রোলিং স্টোন ম্যাগাজিনের "সর্বকালের ৫০০ সর্বশ্রেষ্ঠ অ্যালবাম" তালিকার ৩৪৭তম স্থানে অবস্থান করে নেয়।  অভ্যর্থন  প্রকাশের সময়, রেকর্ড মিরর এবং এনএমই অ্যালবামটিকে পাঁচের মধ্যে চার তারকা চিহ্ণিত করেছিল। রেকর্ড মিরর মন্তব্য করেছিলেন যে "রেকর্ড অনুযায়ী দীর্ঘ (এলপি) পরিবেশনগুলিতে দলটির সাইকিডেলিক ভাবমূর্তি সত্যিই প্রাণবন্ত, যা তাদের প্রতিভা এবং রেকর্ডিং কৌশল উভয়েরই দুর্দান্ত প্রকাশ। প্রচুর মন মাতানো শব্দ, যেগুলি একইসাথে দুর্বোধ্য এবং সূক্ষ্ম, এবং পুরো রেকর্ডটিই অত্যন্ত ভালভাবে সম্পাদিত হয়েছে।" ক্যাশ বক্স এটিকে "ড্রাইভিংয়ের একটি বিশেষ আকর্ষণীয় সংগ্রহ, আপ-টু-ডেট রক ভেঞ্চুরাস" বলে অভিহিত করেছে। পল ম্যাককার্টনি এবং পিংক ফ্লয়েডের আগের প্রযোজক জো বয়েড দুজনেই অ্যালবামটিকে উচ্চ মানের রেটিং দিয়েছেন।  সাম্প্রতিক বছরগুলিতে, দ্য পাইপার অ্যাট দ্য গেট্‌স অব ডউন আরো বেশি স্বীকৃতি অর্জন করেছে। অ্যালবামটি কেবল সাইকিডেলিক মাস্টারপিস হিসাবেই নয় এলএসডির প্রত্যক্ষ প্রভাব হিসাবেও মনে করা হয়েছে। ১৯৯৯ সালে, রোলিং স্টোন ম্যাগাজিন অ্যালবামটি ৫ তারকার মধ্যে ৪.৫ তারকাভুক্ত করেছিল, এবং এটিকে "সিড ব্যারেটের সুবর্ণ অর্জন" বলেও আখ্যায়িত করেছে। কিউ ম্যাগাজিন অ্যালবামটিকে "অপরিহার্য" হিসাবে বর্ণনা করেছে এবং এটিকে তাদের সেরা সাইকিডেলিক অ্যালবামগুলির তালিকায় অন্তর্ভুক্ত করেছে। এটি মোজো ম্যাগাজিন তাদের "দ্য ফিফ্টি মোস্ট আউট দেয়ার অ্যালবামস অব অল টটাইম" তালিকায় অ্যালবামটি ৪০তম স্থানে অন্তর্ভুুক্ত করেছে। ২০০০ সালে, কিউ ম্যাগাজিন দ্য পাইপার অ্যাট দ্য গেট্‌স অব ডউন-কে তাদের সর্বকালের সর্বশ্রেষ্ঠ ১০০ ব্রিটিশ অ্যালবামের তালিকায় ৫৫ নম্বর স্থানে অন্তর্ভুুক্ত করে। ২০১২ সালে, রোলিং স্টোন ম্যাগাজিনের এখন পর্যন্ত সর্বকালের সেরা ৫০০টি অ্যালবামের তালিকায় দ্য পাইপার অ্যাট দ্য গেট্‌স অব ডউন-এর মার্কিন সংস্করণটি ৩৪৭তম ভোট অন্তর্ভুুক্ত হয়।  জেমস ই পেরোন বলেছেন যে পাইপার পরবর্তী বছরগুলিতে একটি ধারণা অ্যালবাম হিসাবে পরিচিতি পাবে, কারণ শ্রোতারা কোনো প্রিয় গান বাছাই না করে এটিকে পুরোপুরি শুনছিল। বিটল্‌সের জীবনীবিদ ফিলিপ নরমন সম্মত হন যে পাইপার একটি ধারণা অ্যালবাম, অন্যান্য লেখকরা দাবি করেছেন যে ১৯৭৩ সালের দ্য ডার্ক সাইড অব দ্য মুন অবধি পিংক ফ্লয়েড ধারণা অ্যালবাম তৈরি শুরু করে নি। লেখক জর্জ রিশ পিংক ফ্লয়েডকে ধারণা অ্যালবামের "অবিসংবাদিত" রাজা বলেছিলেন, তবে কেবল ডার্ক সাইড থেকে শুরু করে।Reisch 2007, p. 144 জুলাই ২০০৬ সালে, বিলবোর্ড, দ্য পাইপার অ্যাট দ্য গেট্‌স অব ডউন-কে সর্বকালের সেরা সাইকেডেলিক রক অ্যালবাম হিসেবে বর্ণনা করেছে।  ট্র্যাক তালিকায়ন ইউকে মুক্তি উল্লেখিত গানগুলি ব্যতীত বাকিগান সিড ব্যারেট কর্তৃক রচিত।  ইউকে ৮-ট্র্যাক মুক্তি  ইউএস মুক্তি  ৪০তম বার্ষিকী সংস্করণ  কর্মিবৃন্দ পিংক ফ্লয়েড   সিড ব্যারেট – ইলেকট্রিক গিটার (১-৭, ৯-১১), অ্যাকোস্টিক গিটার (৪, ৫, ৮, ১১), পারকাশন (৪), কণ্ঠ  রজার ওয়াটার্স – বেস গিটার (সকল ট্র্যাক), স্লাইড হুইসেল (৪), পারকাশন (৪), ঘণ্টা (৯) (অস্বীকৃত), কণ্ঠ  রিচার্ড রাইট – ফারফিস কম্বো কম্প্যাক্ট অর্গান (১-৭, ৯-১০), পিয়ানো (২, ৫, ১১), ট্যাক পিয়ানো (৪, ১১), হ্যামন্ড অর্গান (৩, ৪), হারমোনিয়াম (৯, ১১), সেলেস্টা (৮, ১১), চেলো (৯, ১০), লোরে অর্গান (৪), বিভ্রাফোন (৮), হোহনার পিয়নেট (৯), বেহালা (১১), পারকাশন (৪) (অস্বীকৃত), কণ্ঠ  নিক মেইসন – ড্রাম (১-৭, ১১), পারকাশন (২, ৪, ৫, ৮-১১)  উৎপাদন  সিড ব্যারেট – পশ্চাত প্রচ্ছদ নকশা  পিটার বউন – প্রকৌশল  পিটার জেনার – "অ্যাস্ট্রোনমি ডোমেইন" ভূমিকা কণ্ঠ (অস্বীকৃত)  ভিক সিং – সম্মুখ প্রচ্ছদ আলোকচিত্র  নরম্যান স্মিথ – উৎপাদন, কণ্ঠ এবং বাদ্যযন্ত্র আয়োজন, "ইন্টারস্টেলার ওভারড্রাইভ" গানে ড্রাম রোল বাদক  টিকা  তথ্যসূত্র  উৎস                   বহিঃসংযোগ  বিষয়শ্রেণী:১৯৬৭-এর অভিষেক অ্যালবাম বিষয়শ্রেণী:ইংরেজি ভাষার অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:ইএমআই কলাম্বিয়া রেকর্ডসের অ্যালবাম বিষয়শ্রেণী:টাওয়ার রেকর্ডসের অ্যালবাম বিষয়শ্রেণী:নরম্যান স্মিথ (রেকর্ড প্রযোজক) প্রযোজিত অ্যালবাম বিষয়শ্রেণী:১৯৬০-এর দশকের প্রতিসংস্কৃতি